Preşedintele Ucrainei, Volodimir Zelenski, a declarat că este limpede pentru întreaga lume că Vladimir Putin nu se va opri şi doreşte să conducă pentru totdeauna. Alegerile prezidenţiale din Rusia, care au fost organizate şi în teritoriile ucrainene ocupate de ruşi, nu au niciun fel de legitimitate, a mai spus Volodimir Zelenski, potrivit Rador Radio România .
"În aceste zile, dictatorul rus simulează alte alegeri. Este clar pentru toată lumea că acest personaj, așa cum s-a întâmplat deja de multe ori în decursul istoriei, este pur și simplu bolnav de putere și face totul pentru a conduce pentru totdeauna.
"Nu există rău pe care să nu-l fi comis pentru a-şi prelungi rămânerea la putere, şi nimeni din întreaga lume nu este în siguranţă, din acest punct de vedere", a declarat Volodimir Zelenski.